## Odluka o općinskim porezima Općine Vrbje

### NN 115/2001 (21.12.2001.), Odluka o općinskim porezima Općine Vrbje

# OPĆINA VRBJE

1934

Na teme­lju čl. 30. 30.a, 31., 35., 38.a, 38.f, 38.l, 42., 43. Zakona o
izmjenama i dopunama zakona o financira­nju lokalne samouprave i uprave
(»Narodne novine« 59/01) i čl. 50. Statuta Općine Vrbje, Općinsko vijeće na
svojoj 4. sjednici održanoj 28. rujna 2001. godine, donosi

## ODLUKU

### O OPĆINSKIM POREZIMA

Članak 1.

(1) Ovom se odlukom utvrđuje stopa, visina, te način obračunava­nja i
plaća­nja poreza.

(2) Općinski porezi su prihod proračuna Općine Vrbje.

Članak 2.

Ovom odlukom uvode se ovi porezi:

1. Prirez porezu na dohodak

2. Porez na potroš­nju

3. Porez na kuće za odmor

4. Porez na neobrađeno obradivo po­ljoprivredno zem­ljište

5. Porez na nekorištene poduzetničke nekretnine

6. Porez na neizgrađeno građevno zem­ljište

7. Porez na tvrtku ili naziv

8. Porez na korište­nje javnih površina.

I. PRIREZ POREZU NA DOHODAK

Članak 3.

Prirez porezu na dohodak plaća se po stopi od 3% i prihod je proračuna
Općine Vrbje.

Članak 4.

Obveznici plaća­nja prireza porezu na dohodak su pravne i fizičke osobe
koje su obveznici poreza na dohodak.

II. POREZ NA POTROŠNJU

Članak 5.

Porez na potroš­nju, plaća se na potroš­nju alkoholnih pića, piva i
bezalkoholnih pića u ugostite­ljskim objektima.

Članak 6.

Obveznik poreza na potroš­nju je pravna i fizička osoba koja pruža
ugostite­ljske usluge.

Članak 7.

Osnovicu poreza na potroš­nju čini prodajna cijena pića koja se prodaju
u ugostite­ljskim objektima.

Članak 8.

Stopa poreza na potroš­nju je 3% od osnovice na koju se plaća porez na
potroš­nju.

Članak 9.

Porez na potroš­nju obračunava se i plaća na žiroračun proračuna Općine
Vrbje tijekom mjeseca.

III. POREZ NA KUĆE ZA ODMOR

Članak 10.

(1) Porez na kuće za odmor plaćaju pravne i fizičke osobe koje su
vlasnici kuća za odmor.

(2) Kućom za odmor smatra se svaka zgrada ili dio zgrade koji se koriste
povremeno ili sezonski.

Članak 11.

(1) Porez na kuće za odmor plaća se od 5,00 kuna po jednom četvornom
metru korisne površine kuće za odmor koja se može koristiti.

(2) Obveznici poreza na kuće za odmor moraju nadležnom poreznom tijelu
dostaviti podatke o kući za odmor, te korisnu površinu, najkasnije do 31. ožujka
godine za koju se utvrđuje porez na kuće za odmor.

(3) Porez na kuće za odmor plaća se u roku od 15 dana od dana dostave
rješe­nja o utvrđiva­nju toga poreza.

IV. POREZ NA NEOBRAĐENO OBRADIVO
POLJOPRIVREDNO ZEMLJIŠTE

Članak 12.

(1) Porez na neobrađeno obradivo po­ljoprivredno zem­ljište plaćaju
vlasnici ili zakupci toga zem­ljišta ako zem­ljište ne obrađuju godinu dana.

(2) Pod neobrađenim obradivim po­ljoprivrednim zem­ljištem iz st. 1. ove
odluke, smatra se zem­ljište koje se po svojoj klasi i kulturi može obrađivati
i privesti po­ljoprivrednoj proizvod­nji, ali ga ne obrađuju vlasnici ili
zakupci toga zem­ljišta.

Članak 13.

Osnovica poreza na neobrađeno obradivo po­ljoprivredno zem­ljiše je površina
neobrađenog obradivog po­ljoprivrednog zem­ljišta izražena u hektarima.

Članak 14.

Porez na neobrađeno obradivo po­ljoprivredno zem­ljište plaća se po
jednom hektaru po­ljoprivrednog zem­ljišta u iznosu:

– na oranice 150,00 kuna do 500,00 kuna godiš­nje

– na livade 50,00 kuna do 250,00 kuna godiš­nje.

Članak 15.

(1) Porez na neobrađeno obradivo po­ljoprivredno zem­ljište ne plaća se
na zem­ljište koje je povjereno na privremeno uprav­lja­nje općini.

(2) Porez na neobrađeno obradivo po­ljoprivredno zem­ljište ne plaćaju
vlasnici ili zakupci ukoliko dokažu da su nesposobni za rad zbog starosti ili
bolesti.

Članak 16.

(1) Obveznici poreza na neobrađeno obradivo po­ljoprivredno zem­ljište,
moraju nadležnom poreznom tijelu dostaviti podatke o neobrađenom po­ljoprivrednom
zem­ljištu, najkasnije do 31. ožujka godine za koju se utvrđuje porez.

(2) Porez na neobrađeno obradivo po­ljoprivredno zem­ljište plaća se u
roku od 15 dana od dana dostave rješe­nja o utvrđiva­nju toga poreza.

V. POREZ NA NEKORIŠTENE PODUZETNIČKE
NEKRETNINE

Članak 17.

Porez na nekorištene poduzetničke nekretnine plaća se na nekretnine
namije­njene obav­lja­nju poduzetničke djelatnosti koje se ne koriste i u ­njima
ne obav­lja poduzetnička djelatnost godinu dana.

Članak 18.

Obveznik poreza na nekorištene poduzetničke nekretnine je pravna ili
fizička osoba vlasnik nekretnina.

Članak 19.

(1) Osnovica poreza na nekorištene poduzetničke nekretnine je korisna
površina nekretnine izražena u četvornim metrima.

(2) Porez na nekorištene poduzetničke nekretnine plaća se od 2,00 kune
do 5,00 kuna po četvornom metru korisne površine.

Članak 20.

(1) Porez na nekorištene poduzetničke nekretnine ne plaća se na
nekretnine koje su povjerene na privremeno uprav­lja­nje Općini Vrbje.

(2) Porez na nekorištene poduzetničke nekretnine ne plaća se na
nekretnine koje se koriste kao stambeni prostor ili koji se koristi kao
gospodarska zgrada u po­ljoprivrednom domaćinstvu.

Članak 21.

(1) Obveznici poreza na nekorištene poduzetničke nekretnine, dužni su
nadležnom poreznom tijelu dostaviti podatke o nekorištenim poduzetničkim
nekretninama, najkasnije do 31. ožujka godine za koju se utvrđuje porez.

(2) Porez na nekorištene poduzetničke nekretnine plaća se u roku od 15
dana od dana dostave rješe­nja o utvrđiva­nju toga poreza.

VI. POREZ NA NEIZGRAĐENO GRAĐEVINSKO ZEMLJIŠTE

Članak 22.

(1) Porez na neizgrađeno građevno zem­ljište plaćaju pravne i
fizičke  osobe koje su vlasnici neizgrađenog
građevnog zem­ljišta.

(2) Pod neizgrađenim građevnim zem­ljištem iz st. 1. ovog članka, smatra
se zem­ljište koje se nalazi unutar građevnog područja nase­lja u kojem se mogu
graditi građevine za stambene, poslovne ili druge namjene, a na kojem nije
izgrađena nikakva građevina.

Neizgrađenim građevnim zem­ljištem smatra se i zem­ljište na kojem
postoji privremena građevina za čiju izgrad­nju nije potrebno odobre­nje za
grad­nju, kao i zem­ljište na kojem se nalaze ostaci nekadaš­nje građevine.

Članak 23.

(1) Osnovica za obračun poreza na neizgrađeno građevinsko zem­ljište je
četvorni metar zem­ljišta, a utvrđuje se tako što se širina neizgrađenog građevinskog
zem­ljišta do ceste množi sa koeficijentom 30.

(2) Porez na neizgrađeno građevno zem­ljište plaća se 1,00 kuna po
četvornom metru neizgrađenog građevnog zem­ljišta.

Članak 24.

(1) Obveznici poreza na neizgrađeno građevno zem­ljište moraju nadležnom
poreznom tijelu dostaviti podatke o mjestu i veličini neizgrađenog građevnog
zem­ljišta do 31. ožujka godine za koju se utvrđuje porez.

(2) Porez na neizgrađeno građevno zem­ljište plaća se u roku od 15 dana
od dana dostave rješe­nja o utvrđiva­nju poreza.

VII. POREZ NA TVRTKU ILI NAZIV

Članak 25.

(1) Obveznici poreza na tvrtku ili naziv su pravne i fizičke osobe koje
su obveznici poreza na dobit ili poreza na dohodak i re­gistrirane su za obav­lja­nje
poduzetničke i obrtničke djelatnosti.

(2) Porezni obveznici iz st. 1. ovog članka koji u svome sastavu imaju
poslovne jedinice obveznici su poreza na tvrtku za svaku poslovnu jedinicu.

(3) Obveznici poreza na tvrtku koji ne obav­ljaju djelatnost ne plaćaju
porez na tvrtku.

(4) Porez na tvrtku plaća se u godiš­njem iznosu i to:

– poduzeće          500,00
kuna

– obrtničke rad­nje   400,00 kuna.

(5) Obveznici poreza na tvrtku dužni su nadležnom poreznom tijelu
dostaviti podatke o nazivu i sjedištu tvrtke do 31. ožujka godine za koju se
utvrđuje porez.

(6) Porez na tvrtku plaća se u roku od 15 dana od dostave rješe­nja o
utvrđiva­nju poreza.

VIII. POREZ NA KORIŠTENJE JAVNE POVRŠINE

Članak 26.

(1) Porez na korište­nje javnih površina plaćaju pravne i fizičke osobe
koje koriste javne površine.

(2) Pod javnim površinama smatraju se sve javne površine koje pravne ili
fizičke osobe koriste za:

– postav­lja­nje kioska za pruža­nje raznih usluga

– postav­lja­nje stolova i stolica, pokretnih ograda ili montažnih
nadstrešnica ispred ugostite­ljskih objekata

– parkira­nje autobusa i kamiona

– postav­lja­nje montažnih garaža i otvorenih skladišta

– postav­lja­nje pokretnih štandova.

Članak 27.

(1) Osnovica za obračun poreza na korište­nje javnih površina je
četvorni metar korištene javne površine.

(2) Porez na korište­nje javne površine plaća se 3,70 kn/m˛, za:

– postav­lja­nje kioska, stolova i stolica, pokretnih ograda i montažnih
nadstrešnica ispred ugostite­ljskih objekata, parkira­nje autobusa i kamiona,
postav­lja­nje montažnih garaža i otvorenih skladišta, obračunava se mjesečno,

– postav­lja­nje pokretnih štandova obračunava se dnevno.

Članak 28.

(1) Obveznici poreza na korište­nje javnih površina dužni su nadležnom
poreznom tijelu dostaviti podatke o veličini korište­nja javne površine 15 dana
prije korište­nja javne površine.

(2) Obveznici poreza na korište­nje javnih površina za postav­lja­nje
pokretnih štandova dužni su nadležnom poreznom tijelu dostaviti podatke o korištenoj
javnoj površini 3 dana prije korište­nja javne površine.

Članak 29.

Porez na korište­nje javne površine plaća se u roku od 15 dana od dana
dostave rješe­nja u utvrđiva­nju tog poreza.

IX. PRIJELAZNE I ZAVRŠNE ODREDBE

Članak 30.

Novčanom kaznom od 500,00 kuna kaznit će se za prekršaj:

(1) Pravna ili fizička osoba koja ne dostavi podatke za utvrđiva­nje
poreza iz čl. 7.; 8.; 10. st. 2.; 16. st. 1.; 21. st. 1.; 24. st. 1.; 25. st.
5.; 28. st. 1. i st. 2.

(2) Za prekršaj iz st. 1. ovog članka kaznit će se odgovorna osoba u
pravnoj osobi novčanom kaznom od 1.000,00 kuna.

Članak 31.

Danom stupa­nja na snagu ove odluke prestaje važiti Odluka o općinskim
porezima od 28. ve­ljače 1994. godine, te Odluka o utvrđiva­nju stope poreza na
potroš­nju od 27. siječnja 1994. godine.

Članak 32.

Ova odluka stupa na snagu danom objave u »Službenom vjesniku
Brodsko-posavske županije«, a primje­njuje se od 1. siječ­nja 2002. godine.

Klasa: 410-01/01-01/02
Urbroj: 2178/19-03-01/1
Vrbje, 28. rujna 2001.

Predsjednik
Općinskog vijeća
**Stjepan Stipić,** v. r.

Odluka, NN 115/2001-1934